### 15.    Beslutning om endelig vedtagelse af kommuneplantillæg nr. 7 og Lokalplan nr. 566  for havnerelaterede erhverv i [adresse]

**Åbent**

Sagsnr.: 326-2016-56822       J.nr.: 01.02.05           Dokumentnr.:
326-2017-151845

**Sagstype**

Beslutning.

**Resume og sagens baggrund**

I 2008 blev der gennemført en planlægning i form af
Lokalplan nr. 500 med tilhørende kom-muneplantillæg nr. 25 for udvidelse af
[adresse] med inddragelse af nye arealer til havneformål, umiddelbart
vest for [adresse]. I forbindelse med planlægningen blev der desuden
udarbejdet en samlet VVM- og miljøvurderingsrapport til belysning af planerne
og projektets påvirkning af miljøet.

Der er nu aktuelle planer for en udbygning af delområde II
og III i Lokalplan nr. 500, og på den baggrund er Lokalplan nr. 566 udarbejdet
med tilhørende kommuneplantillæg nr. 7 (vedlagt som Bilag 1) der præciserer
rammeafgrænsningerne.

Kommunalbestyrelsen godkendte planforslagene på mødet den
22. februar 2017 og planforslagene har efterfølgende været fremlagt i 8 ugers
offentlig høring i perioden 24. februar til den 24. april 2017. Der er i
høringsperioden indkommet fire høringssvar.

Sagen lægger op til Kommunalbestyrelsens beslutning om
endeligt at vedtage kommuneplantillæg nr. 7 og Lokalplan nr. 566

**Indstillinger**

Direktøren indstiller, at:

1. Kommuneplantillæg
nr. 7 til [adresse] 2013-2024 vedtages endeligt og offentligt
bekendtgøres

2. Lokalplan nr.
566 for havnerelaterede erhverv i [adresse] i Kalundborg vedtages endeligt og
offentligt bekendtgøres.

3. Plan, Byg og
Miljø bemyndiges til at foretage nødvendige redaktionelle ændringer forinden
offentlig bekendtgørelse.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Formålet med kommuneplantillæg nr. 7 er at sammenlægge
rammeområderne for at forenkle anvendelsesbestemmelserne for området. Med
kommuneplantillægget ændres rammeområderne i området, således at rammeområderne
K07.E02, K07.E03, K07.T02 sammenlægges, og hele området bliver til rammeområde
K07.E02. På den måde sikrer kommuneplantillægget, at der er overensstemmelse
mellem kommuneplan og lokalplan.

Det er lokalplanens formål er at sikre

· at der skabes mulighed for at etablere en ny [adresse] i
Kalundborg,

· havnens udviklingsmuligheder gennem inddragelse af søterritoriet
til nye havne- og kajarealer,

· områdets anvendelse til erhvervsformål i form af havneområde,

· at bebyggelse placeres under hensyntagen til havnens
funktionskrav og kystlandskabelig påvirkning,

· at der udlægges areal til vej med henblik på en effektiv og god
vejbetjening af området,

· en beplantningsmæssig afgrænsning af området mod det åbne land
mod vest.

Hele lokalplanområdet udlægges overordnet til erhvervsformål
i form af havnerelaterede erhverv, hvilket betyder, at de erhverv, der lokaliserer
sig på havnen skal have naturlig driftsmæssig tilknytning til havnen eller
havneområdet. Der må således ikke inden for området

etableres erhverv eller andre aktiviteter, som ikke er
afhængig af en havnenær placering.

Udover et maksimalt etageareal udlægger lokalplanen zoner,
der fastlægger et maksimalt rumfang for de enkelte områder. Zoneringen tager
udgangspunkt i havnens funktionskrav samt den kystlandskabelige påvirkning, og
sikrer, at den yderste nord- og vest orienterede del af de planlagte
havnearealer, vil have den mindste bebyggelsesgrad, mens de sydligste og østlige
arealer, vil give mulighed for den højeste bebyggelsesgrad.

*Miljøscreening*

Screening for miljøvurdering har været i offentlig høring og
høringssvarene er behandlet i samråd med bygherre, da høringssvarene omhandler
myndighedsforhold til projektfasen.

*Offentlig høring*

I forbindelse med den offentlige høring af planforslagene er
der modtaget fire skriftlige høringssvar (bilag 2).

De fire høringssvar er fra hhv. DONG energy,
Erhvervsstyrelsen, Kalundborg Friskole og Statoil Refining Denmark A/S og er
behandlet i bilag 3

Høringssvarene omhandler b.la.:

*Dong Energi*

· Udgifter til vedligehold af private fællesveje og

· Ønsker at [adresse] eller Kalundborg Kommune køber arealet
til vejudvidelsen

· Effekt på kølevand til [adresse] skal undersøges

· Evt. øget sedimentering kan medføre øget behov for oprens og
klapning

*[adresse] og Statoil Refining*

· Ønsker en sikker skolevej

*Erhvervsstyrelsen*

· Indsigelse mod Kommuneplantillæg nr. 7, mangler redegørelse vedr.
risikomyndighedernes vurdering af følsom arealanvendelse.

I forlængelse af Erhvervsstyrelsens indsigelse er der lavet
en supplerende høring af risikomyndighederne (se bilag 4), som var et
forudsætningskrav fra Styrelsen. Erhvervsstyrelsen har den 2. juni 2017 ophævet
indsigelsen (se bilag 5).

*Resume af indsigelser*

De indkomne høringssvar (undtaget Erhvervsstyrelsens) giver
ikke anledning til ændringer i forhold til planforslagene. Sideløbende med
planforslagene udarbejdes der vejprojekt hvor der også er ind tænkt en
forbedret og sikker skolevej ved krydsning af [adresse]. I vejprojektet afklares
også forhold omkring udgifter til vedligehold af vej, samt muligheder for
tilkøb af vejudvidelsen. Ovenstående beskrevne forhold ligger udenfor
lokalplanområdet og har ingen konsekvens for planforslagenes vedtagelse.

*Kølevand og sedimentering*

Bemærkninger fra DONG er behandlet i VVM redegørelsen og
giver ikke anledning til ændrede forhold. I den præciserede planlægning og nu
ændrede projekt er der ikke sket væsentlige ændringer i forhold til VVM
redegørelsen fra 2008, hvilket også er medtaget i VVM screeningen.

*Erhvervsstyrelsen*

I forlængelse af Styrelsens bemærkninger og i samråd med
risikomyndighederne er der indføjet supplerende tekst i planforslagene, som
redegør yderligere for de vurderinger der nu er medtaget i forhold til
risikoforholdene. I hvidbogen er der angivet de tekstændringer som medtages i
planforslagen som imødekommer erhvervsstyrelsens indsigelse. Tekstændringerne
indføres i planforslagene efter endelige vedtagelse som en del af de
redaktionelle ændringer. De angivne tekstændringer er også forudsætningen for
Erhvervsstyrelsens ophævelse af indsigelsen.

*Supplerende orientering*

Sideløbende med planforslagene har DN-Kalundborg påklagede
kommunens dispensation til at bygherre kan udføre arkæologiske udgravninger og
efterfølgende nedlægge strandengsarealet. Der pågår nu en dialog med påklager,
men dette forhold har ingen indvirkning på vedtagelse af planforslagene.

**Økonomiske konsekvenser**

Ingen.

**Teknik- og Miljøudvalgets møde
den 8. juni 2017:**

Anbefales.

**Økonomiudvalgets møde den 21.
juni 2017:**

Anbefales.

**Bilag**

|  |  |
| --- | --- |
| Bilag 1 - Forslag til Lokalplan nr. 566 og Kommuneplantillæg nr. 7 | 326-2017-33735 |
| Bilag 2 - Samlet høringssvar | 326-2017-181023 |
| Bilag 3 - Behandling af høringssvar (hvidbog) | 326-2017-181410 |
| Bilag 4 - Samlet høringssvar risikomyndigheder | 326-2017-181024 |
| Bilag 5 - Frafald af indsigelse, [adresse] nr. 7 | 326-2017-181573 |